# Crwth

### A Wikipédiából, a szabad lexikonból.

Crwth és vonója, tokban

A crwth (ejtsd: krúth) vagy krotta egy ősi kelta eredetű vonós hangszer Walesből.

Története egészen az ókorig nyúlik vissza, egyes állítások szerint a rómaiakig.

Felépítése a klasszikus lyrahoz hasonlít. Érintők nélküli fogólapja van, és 6 húrja, melyek általában G-g-D-d-C-c. A G húr a fogólap mellett, vele párhuzamosan halad, valószínűleg ezt pengetésre is használták. Ami még említésre méltó, hogy a láb egyik talpa itt a tető kiiktatásával egy lyukon keresztül közvetlenül a lélekre (vagyis a hátra) támaszkodik, csak a másik van kapcsolatban a tetővel.

A középkorban igen kedvelt volt, többek között a Minnesängerek és a trubadúrok is használták.

A crwth-on elég sokféleképpen lehet játszani: lehet úgy tartani, mint a hegedűt, úgy mint a csellót, de akár úgy is, hogy a hangszert a mellünkhöz támasztjuk, és úgy húzzuk a vonót.

A hangszer hangja csak hangterjedelmében marad el a modern hegedűtől; hangjának erőssége, „stabilitása” méltán kelhetne versenyre a hegedűvel.

A lap eredeti címe "http://hu.wikipedia.org../../../c/r/w/Crwth.html"

Kategóriák: Vonós hangszerek | Wales

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Suomi
- Français
- Svenska